25.01.2019
Ианвар 24 рзы Аҧсны Ахада инапы зҵаиҩыз адҵа инақәыршәаны Аҧсуа литература ашьаҭаркҩы, иналукааша апоет, апрозаик, адраматург, аҭоурыхҭҵааҩ, ауаажәларратә усзуҩы, Аҧсны жәлар рпоет Дырмит Иосиф-иҧа Гәлиа диижьҭеи 145 шықәса аҵра, насгьы аҧсуа газеҭ «Аҧсны» актәи аномер ҭыҵижьҭеи 100 шықәса аҵра инамаданы иаҧҵоу Аҳәынҭқарратә комиссиа аилазаара иалаҵоуп:
Аршба Д.Џь. – Аҧсны Аҧыза-министр актәи ихаҭыҧуаҩ – ахантәаҩы;
Занҭариа В.К. – Аҧсны Аҳәынҭқарра Ахада иабжьгаҩ – ахантәаҩы ихаҭыҧуаҩ;
Арсалиа Е.А. – Аҧсны акультуреи аҭоурых-культуратә ҭынха ахьчареи рминистр;
Аҧҳазоу В.В. – Аҧсны ашәҟәыҩҩцәа Реидгыла ахантәаҩы;
Ашәба А.Е. – Д.И.Гәлиа ихьӡ зху Аҧсуаҭҵааратә институт адиректор;
Аҩӡба У.Ш. – аҭҵаарадырратә центр «Аҧсуа енциклопедиа» адиректор;
Ажьиба Е.В. – агазеҭ «Аҧсны» аредактор хада;
Аҳашба И.Н. – ажурнал «Амцабз» аредактор хада:
Џьапуа З.Џь. – Аҧсны аҭҵаарадыррақәа Ракадемиа ахада;
Какоба А.П. – Аҧсны аҵареи аҭҵаарадырреи рминистр;
Қорсаиа С.В. – Д.И. Гәлиа илитература-мемориалтә Ҩны-музеи адиректор;
Лашәриа М.Т. – Аҧсны ашәҟәыҩҩцәа Рассоциациа ахантәаҩы;
Лагәлаа А.И. – ажурнал «Алашара» аредактор хада;
Наҷҟьебиа Д.К. – Аҧснытәи аҳәынҭқарратә шәҟәҭыжьырҭа адиректор;
Ҳагәышь Б.А. – Аҳәынҭқарратә бызшәатә политиказы аҳәынҭқарратә еилакы ахантәаҩы;
Ҳашыг Р.М. – Аҧсны ажурналистцәа Реидгыла ахантәаҩы;
Ҷкотуа О.Б. – ашәҟәыҩҩы, аиҭагаҩ.
Ҩымчыбжьа рыҩныҵҟа Аҳәынҭқарратә комиссиа иазнархиароуп Д.И.Гәлиа диижьҭеи 145 шықәа аҵра, насгьы агазеҭ «Аҧсны» актәи аномер ҭыҵижьҭеи 100 шықәса аҵра иазку аиубилеитә усмҩаҧгатәқәа рплан.